**Jenna Elfmanová** (neprechýlene Jennifer Mary Elfman, rod. Butala; \* 30. september 1971, Los Angeles, Kalifornia, USA) je americká herečka a producentka. V roku 1998 bola ocenená cenou Zlatý glóbus, za jej herecký výkon v televíznom seriály *Dharma a Greg* (1997 – 2002).

Detstvo a mladosť
-----------------

Elfmanová sa narodila ako najmladšia z troch detí. Má chorvátsky pôvod a bola vychovávaná v rímskokatolíckom vierovyznaní.

Navštevovala strednú školu v St. Genevieve v San Fernando Valley, neskôr navštevovala vysokú školu California State University v Northridge. Od piatich rokov sa venovala baletu, s ktorým skončila kvôli zraneniu, ktoré jej neumožňovalo pokračovať.

Kariéra
-------

Prvý krát sa objavila vo videoklipoch skupiny Depeche Mode, tiež koncertovala s rockovou skupinou ZZ Top. Účinkovala aj v televíznych reklamách, prostredníctvom ktorých neskôr dostala jednu z hlavných úloh v televíznom sitcome *Townies*, ktorý sa natáčal v roku 1996. O rok neskôr získala hlavnú postavu v televíznom seriály *Dharma a Greg*. Televízny seriál sa stal úspešným a mal päť sérii. Natáčanie sa skončilo v roku 2002. Elfmanová za svoj herecký výkon získala tri nominácie na herecké ocenenie Zlatý glóbus, z toho jedno sa jej podarilo získať.

V roku 2003 si zahrala po boku Brendana Frasera v komédii *Looney Tunes opäť v akcii*. Objavila sa tiež vo vedľajších úlohách vo viacerých seriáloch, napríklad *Dva a pol chlapa* či *Volajú ma Earl*.

V rokoch 2009 a 2010 sa stala hlavnou postavou televízneho seriálu *Hovorme o sexe*. V roku 2018 sa pripojila k hereckému obsadeniu televízneho seriálu *Fear the Walking Dead*, kde hrá jednu z hlavných postáv.

Súkromný život
--------------

V roku 1991 sa zoznámila s hercom Bodhim Elfmanom, za ktorého sa vydala v roku 1995. Elfman bol židovského pôvodu ale praktizoval scientológiu. Elfmanová sa pripojila ku scientológii neskôr a od roku 2018 sú obaja aktívny scientológovia.

V máji 2006 bola hlavnou rečníčkou na podujatí Human Rights Hero Award v rámci účasti so scientologickými skupinami Youth for Human Rights International a Artist for Human Rights.

Je tiež členkou správnej rady Nadácie Dizzy Feet.

Iné projekty
------------

Commons
* Spolupracuj na Commons Commons ponúka multimediálne súbory na tému **Jenna Elfmanová**

Externé odkazy
--------------

* Jenna Elfmanová v Internet Movie Database (po anglicky)
* Jenna Elfmanová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Jenna Elfman na anglickej Wikipédii.*

| * z
* d
* u
Zlatý glóbus za najlepší ženský herecký výkon v seriáli (komédia/muzikál) |
| --- |
| 1990 - 2020 | 
* Candice Bergen (1991)
* Roseanne Barrová (1992)
* Helen Huntová (1993)
* Helen Huntová (1994)
* Cybill Shepherdová (1995)
* Helen Huntová (1996)
* Calista Flockhartová (1997)
* Jenna Elfmanová (1998)
* Sarah Jessica Parkerová (1999)
* Sarah Jessica Parkerová (2000)
* Sarah Jessica Parkerová (2001)
* Jennifer Anistonová (2002)
* Sarah Jessica Parkerová (2003)
* Teri Hatcher (2004)
* Mary-Louise Parker (2005)
* America Ferrera (2006)
* Tina Fey (2007)
* Tina Fey (2008)
* Toni Collettová (2009)
* Laura Linneyová (2010)
* Laura Dernová (2011)
* Lena Dunham (2012)
* Amy Poehler (2013)
* Gina Rodriguezová (2014)
* Rachel Bloom (2015)
* Tracee Ellis Ross (2016)
* Rachel Brosnahan (2017)
* Rachel Brosnahan (2018)
* Phoebe Waller-Bridge (2019)
* Catherine O’Harová (2020)

 |
| 2021 - súčasnosť | 
* Jean Smartová (2021)

 |
| 
* (1962 – 1990)
* **(1991 – 2020)**

 |

Autoritné údaje: * BnF: 141748951
* GND: 136826776
* ISNI: 0000 0003 6856 8463
* LCCN: no99020164
* NK ČR: xx0157600
* VIAF: 76524671
* WorldCat: lccn-no99020164